Diari Oficial de la Generalitat Valenciana


Sumari del DOGV 5235, del 06-04-2006 (2006/3581)

ORDE de 8 de març de 2006, de la Conselleria d'Empresa, Universitat i Ciència, per la qual s'aprova la Carta de Servicis de la Xarxa d'Agències per al Foment d'Iniciatives Comercials (AFIC).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5235

Data del DOGV
:   06-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3581


Data del document
:   08-03-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * relació administració-administrat
    * ciutadà
    * legislació
    * comerciant
    * norma de qualitat
    * promoció del comerç

ORDE de 8 de març de 2006, de la Conselleria d'Empresa, Universitat i Ciència, per la qual s'aprova la Carta de Servicis de la Xarxa d'Agències per al Foment d'Iniciatives Comercials (AFIC). [2006/3581]  
El Decret 191/2001, de 18 de desembre, del Govern Valencià, que aprovà la Carta del Ciutadà de la Comunitat Valenciana i regulà les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i especifiques que plasmaran els estàndards de qualitat als quals s'ajustarà la prestació dels servicis públics d'acord amb els principis marc recollits en la carta.  
La Direcció General d'Indústria i Comerç ha elaborat una carta de servicis per a la Xarxa d'Agències per al Foment d'Iniciatives Comercials (AFIC) que, d'acord amb el que s'ha establit en l'article 12.2 del Decret 191/2001, de 18 de desembre, sobre la qual ha informat favorablement la Direcció General d'Administració Autonòmica.  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,  
ORDENE  
Article 1  
Aprovar la carta de servicis corresponent a la Xarxa d'Agències per al Foment d'Iniciatives Comercials (AFIC), d'acord amb el contingut establit en l'annex d'esta orde.  
Article 2  
Ordenar la publicació de la present disposició en el Diari Oficial de la Generalitat Valenciana.  
Article 3  
La Carta de servicis de la Xarxa d'Agències per al Foment d'Iniciatives Comercials (AFIC) estarà disponible per al públic a través de l'adreça d'Internet www.redafic.com o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjudici d'altres accions divulgatives que, si és el cas, s'hi adopten.  
València, 8 de març de 2006  
El conseller d'Empresa, Universitat i Ciència   
JUSTO NIETO NIETO  
ANNEX  
Carta de Servicis de la Xarxa d'Agències per al Foment d'Iniciatives Comercials (AFIC)  
La Xarxa d'Agències per al Foment d'Iniciatives Comercials té com a objectiu treballar per a millorar la qualitat dels servicis prestats als comerciants, a les seues associacions i als comerços de la Comunitat Valenciana. En este sentit la política de la Xarxa AFIC està basada en una contínua millora en la qualitat dels servicis que oferix i en una constant preocupació per la satisfacció del client.   
Les oficines AFIC, objectiu de la present carta de servicis, són el lloc on els usuaris trobaran un interlocutor especialitzat que pose a la seua disposició el seu saber fer, per a donar informació i assessorament adaptat a les necessitats de cada comerciant, sempre amb criteris de qualitat i refermant-nos en el nostre compromís en la prestació de servicis públics.  
El servici de la Xarxa AFIC  
Atesa la nostra estructura com una xarxa descentralitzada i distribuïda, cada agència es convertix en una oficina tècnica accessible i pròxima a l'usuari, sensible a les necessitats del comerç local, al qual brinda suport tècnic a fi de millorar-ne la qualitat i el posicionament en el mercat.  
La Xarxa AFIC té com a missió:  
1. Acostar l'administració als comerciants locals.  
2. Fomentar i promoure la coordinació i la cooperació entre operadors públics i privats.  
3. Utilitzar la innovació com a mètode per a la modernització.  
4. Personalitzar els servicis per a adaptar-los a les necessitats dels ciutadans.  
5. Adaptar les actuacions a les singularitats i necessitats del comerç local.  
Compromisos de qualitat amb el ciutadà  
Rapidesa:  
Responem de forma immediata a les sol.licituds d'informació presencials i telefòniques.  
Si la informació no està disponible o requerix d'una anàlisi prèvia, responem, de forma gratuïta, en un termini de 10 dies.  
Fiabilitat i eficàcia:  
Disposem d'informació actualitzada, elaborada i adaptada a les necessitats del comerç local.  
Posem a la disposició dels usuaris personal tècnic i qualificat per resoldre les demandes rebudes.  
El termini màxim de resposta a les reclamacions dels clients és de 15 dies des de la presentació.  
Confidencialitat i tracte personalitzat:  
Donem un tractament personalitzat i confidencial a les consultes sol.licitades, així com a la informació elaborada per a cada client.  
Oferim un tracte amable des del qual l'escoltem i acompanyem.  
Accessibilitat:  
Servici públic i gratuït.   
Informació accessible a l'usuari en cada una de les agències i a través d'Internet en l'adreça www.redafic.com  
Transparència:  
El grau de compliment dels compromisos d'esta carta de servicis pot seguir-se en les adreces següents:  
www.gva.es/carta  
www.redafic.com  
Taula d'indicadors. Mesurem la qualitat  
Ajude'ns a prestar un millor servici  
. Si té qualsevol problema amb el nostre servici o vol aportar suggeriments, li preguem que utilitze els impresos normalitzats que a l'efecte trobarà en qualsevol de les oficines de la Xarxa AFIC, o en la nostra pàgina web www.redafic.com  
. Si detecta algun error, li agrairem que ens ho comunique com més prompte millor perquè el puguem corregir.  
. Tinga en compte que els procediments administratius tenen terminis. Informe-se'n i no els esgote.  
. Quan realitze una sol.licitud d'ajuda, per favor aporte tota la documentació necessària per a poder respondre-li amb la major celeritat possible.  
directori  
Relació de les corporacions que formen part de la Xarxa AFIC i que han acceptat els compromisos de la carta de servicis:  
Alacant  
Alaquàs  
Alboraya  
Alcoi  
Aldaia  
Algemesí  
Almoradí  
Altea  
Alzira  
Aspe  
Baix Segura, Consorci per al Desenrotllament Econòmic del  
Benicarló  
Benidorm  
Benissa  
Burjassot  
Burriana  
Calp  
Campello, el  
Carcaixent  
Castelló de la Plana  
Catarroja  
Crevillent  
Cullera  
Dénia  
Elda  
Elx  
Ibi  
Llíria  
Mancomunitat Interior Terra del Vi  
Mancomunitat Camp de Túria  
Mancomunitat de la Ribera Alta  
Mancomunitat de Municipis de la Vall d'Albaida  
Mancomunitat la Costera-la Canal  
Manises  
Meliana  
Mislata  
Moncada  
Monòver  
Novelda  
Nules  
Oliva  
Onda  
Onil  
Ontinyent  
Paterna  
Peñíscola  
Petrer  
Requena  
Riba-roja de Túria  
Sagunt  
Sant Vicent del Raspeig  
Santa Pola  
Segorbe  
Silla  
Sueca  
Teulada  
Torrevieja  
València  
Vall d'Uixó, la  
Vila-real  
Villena  
Vinaròs  
Xàbia  
Xàtiva  
Xirivella  
Xixona